**ПРОЕКТ!!!**

**Д О Г О В О Р**

**№\_\_\_\_\_\_\_\_\_\_\_\_\_\_\_\_\_\_\_**

Днес, .......................... 2015 г. на основание чл. 101е от ЗОП във връзка с възлагане на обществена поръчка с предмет „Доставка на помпена станция с дизелов помпен агрегат“ между:

1. **ОБЩИНА РУСЕ,** представлявана от **Кмета ПЛАМЕН ПАСЕВ СТОИЛОВ**, адрес: пл. „Свобода” № 6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна

и

1. **…………………………………,** с ЕИК ……………….., със седалище и адрес на управление ………………………., представлявано от **…………………………… -** управител, наричано за краткост **ИЗПЪЛНИТЕЛ** от друга страна, като страните се споразумяха за следното:

**І. ПРЕДМЕТ НА ДОГОВОРА**

Чл. 1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши доставка на центробежна водна помпа с дизелов агрегат с дебит съгласно представената от него оферта за участие в обществената поръчка, техническа спецификация и задание за обществена поръчка, представляващи неразделна част от настоящия договор.

(2) Техническите параметри, изискванията за качество на доставката, както и пълното описание на оборудването и аксесоарите са в съответствие с Техническата спецификация и Техническото предложение на ИЗПЪЛНИТЕЛЯ, представляващи съответно Приложение № 2 и Приложение № 3 към настоящия договор.

**II. СРОК И МЯСТО НА ИЗПЪЛНЕНИЕ НА ДОГОВОРА**

Чл. 2. (1) Настоящият договор влиза в сила от датата на подписването му от страните.

(2) Мястото на изпълнение на договора е гр. Русе, ....................................................

(3) Срокът за изпълнение предмета на договора е 35 (тридесет и пет) работни дни, считано от датата на подписването му от страните.

**ІІІ. ЦЕНИ И НАЧИН НА ПЛАЩАНЕ**

Чл. 3. (1) Цената на договора е в съответствие с Ценовото предложение на ИЗПЪЛНИТЕЛЯ, представляващо Приложение № 4 към настоящия договор и е .......................... (словом:........................) лв. без ДДС. В тази цена са включени цялото оборудване и аксесоари, и всички разходи (такси, мита, транспорт и др.) по изпълнението на поръчката до мястото на изпълнение.

(2) Плащането се извършва с по банков път в български левове по сметката на ИЗПЪЛНИТЕЛЯ, както следва:

1. Авансово плащане в размер на 50% от цената по ал. 1 в 10-дневен срок от представяне на фактура-оригинал за авансовото плащане;

2. Окончателно плащане – 50% след извършване на доставката в гр. Русе, в 10 – дневен срок от представяне на фактура-оригинал и двустранно подписан приемо-предавателен срок без забележки.

(3) ВЪЗЛОЖИТЕЛЯТ се задължава да определи длъжностно лице, което да бъде отговорно за приемането на доставката от ИЗПЪЛНИТЕЛЯ.

(4) Банковата сметка на ИЗПЪЛНИТЕЛЯ е:

IBAN: …………………………………………

BIC код: ............................................................

Банка: ................................................................

Клон: .................................................................

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 4. (1) ИЗПЪЛНИТЕЛЯТ е длъжен:

1. Да извърши доставка с качество и технически параметри съгласно изискванията на ВЪЗЛОЖИТЕЛЯ записани в Техническата спецификация и Техническото предложение на ИЗПЪЛНИТЕЛЯ, представляващо Приложение № 2 към настоящия договор.

2. Да осигурява гаранционно обслужване на доставеното оборудване през времето на гаранционния срок ...................... (словом:...) години, съгласно Техническото предложение на ИЗПЪЛНИТЕЛЯ, представляващо част от Приложение № 2 към настоящия договор.

3. Да предупреждава своевременно ВЪЗЛОЖИТЕЛЯ за възникването на проблеми, които могат да се отразят неблагоприятно на изпълнението на договора.

4. Да отстрани за собствена сметка констатираните недостатъци.

(2) ИЗПЪЛНИТЕЛЯТ има право:

1. Да получи уговореното в настоящия договор възнаграждение в посочените срокове и условия.

2. Да изисква от ВЪЗЛОЖИТЕЛЯ необходимото съдействие и информация за изпълнение на работата по този договор

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 5. (1) ВЪЗЛОЖИТЕЛЯТ е длъжен:

1. Да съдейства за изпълнението на договор
2. Да заплати в договорените срокове и при условията на договора дължимите суми на ИЗПЪЛНИТЕЛЯ.

(2) ВЪЗЛОЖИТЕЛЯТ има право:

1. Да иска от ИЗПЪЛНИТЕЛЯ да изпълни възложената поръчка в срок, без отклонения от договореното и без недостатъци.

2. Да откаже да приеме дейностите, включени в предмета на договора, ако открие отклонения от договорените изисквания или нарушения на императивни разпоредби на нормативните актове.

3. Да иска поправка на настъпили повреди в доставената стока за сметка на ИЗПЪЛНИТЕЛЯ в рамките на гаранционния срок.

**VІ. РЕКЛАМАЦИИ**

Чл. 6. (1) Сроковете за предявяване на рекламациите започват да текат от момента на подписване на приемателно-предавателния протокол по чл. 3, ал. 2, т. 2 от настоящия договор.

(2) При установяване в гаранционния срок на повреда на доставената помпена станция, оборудване или допълнителни аксесоари към нея, която не се дължи на неправилна експлоатация, ИЗПЪЛНИТЕЛЯТ е длъжен да отстрани за собствена сметка повредата в 30-дневен срок от уведомяването му за това. При невъзможност повредата да бъде отстранена, ИЗПЪЛНИТЕЛЯТ се задължава да предостави на ВЪЗЛОЖИТЕЛЯ друга стока отговаряща на техническите изисквания по настоящия договор.

**VІІ. НЕУСТОЙКИ**

Чл. 7. (1) При забава неизправната страна дължи на изправната неустойка в размер на 0,1 на сто на ден но не повече от 10 на сто от стойността на целия договор.

(2) При пълно неизпълнение на договорните задължения ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% от стойността на договора.

(3) Страната, която е понесла щети от виновното неизпълнение на договорените задължения може да търси и по-големи вреди.

**VIIІ. НЕПРЕДВИДЕНИ ОБСТОЯТЕЛСТВА**

Чл. 8 (1) Страните по настоящия договор не носят отговорност за неизпълнение на задълженията си при настъпването на непредвидени обстоятелства.

(2) Страната, която е засегната от непредвидени обстоятелства, следва в срок от 3 /три/ дни след установяване на обстоятелството, да уведоми писмено другата страна за началото им, както и да представи доказателства (съответните документи, издадени от компетентния орган) за появата, естеството и размера му и оценка на неговите вероятни последици и продължителност. Засегнатата страна периодично предоставя последващи известия за начина, по който непредвидените обстоятелства спират изпълнението на задълженията й, както и за степента на спиране.

(3) В случаите на възпрепятстване на ИЗПЪЛНИТЕЛЯ поради непредвидени обстоятелства да осъществи доставката по настоящия договор, сроковете по договора спират да текат, като не може да се търси отговорност за неизпълнение или забава.

(4) Страните не носят отговорност една спрямо друга по отношение на вреди, претърпени като последица от непредвидени обстоятелства.

(5) През времето, когато изпълнението на задълженията на някоя от страните е възпрепятствано от непредвидени обстоятелства, за които е дадено известие в съответствие с клаузите на настоящия договор и до отпадане действието им, страните предприемат всички необходими действия, за да избегнат или смекчат въздействието на непредвидени обстоятелства и доколкото е възможно, да продължат да изпълняват задълженията си по договора, които не са възпрепятствани.

(6) Изпълнението на задълженията се възобновява след отпадане на събитията, довели до спирането му .

Чл. 9. (1) В случай на непредвидени обстоятелства срокът за изпълнение на настоящия договор се удължава с толкова дни, с колкото страната не е била в състояние да изпълнява договора поради тези обстоятелства.

(2) Клаузата не засяга права или задължения на страните, които са възникнали и са били дължими преди настъпването на непредвидените обстоятелства.

Чл.10 Непредвидени обстоятелства съгласно параграф 1, т.14б от ЗОП са обстоятелствата, вкл. от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението на договорните условия.

**IX. УСЛОВИЯ ЗА ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

Чл. 11. Настоящият договор може да бъде прекратен или развален:

(1) с изпълнение на задълженията на страните по него.

(2) По взаимно съгласие, изразено писмено.

(3) При виновно неизпълнение на задълженията на една от страните по договора договорът може да бъде развален от изправната страна при условията на чл. 87 от ЗЗД.

**X. ОБЩИ УСЛОВИЯ**.

Чл. 12. Настоящият договор не може да бъде изменян освен в предвидените от Закона за обществените поръчки случаи.

Чл. 13. Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор се състави в **три еднообразни екземпляра** **–** два за възложителя и един за изпълнителя.

**Неразделна част от настоящия договор са:**

Оферта на ИЗПЪЛНИТЕЛЯ – Приложение № 1;

Техническа спецификация – Приложение № 2;

Техническо предложение на ИЗПЪЛНИТЕЛЯ – Приложение № 3;

Ценово предложение на ИЗПЪЛНИТЕЛЯ – Приложение № 4.

**ВЪЗЛОЖИТЕЛ: ИЗПЪЛНИТЕЛ:**

 **ПЛАМЕН СТОИЛОВ**

 *Кмет на Община Русе*

 **САБИНА МИНКОВСКА**

*Началник отдел ФС*